Maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari pedagog kadrlarini attestatsiyadan oʻtkazish tartibi takomillashtirilishi munosabati bilan Oʻzbekiston Respublikasi Vazirlar Mahkamasining “Maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari pedagog kadrlarini attestatsiyadan oʻtkazish tartibini takomillashtirish chora-tadbirlari toʻgʻrisida” 2021-yil 17-sentabrdagi 572-son qaroriga oʻzgartirish va qoʻshimchalar kiritish haqida
(resolution, 2023-12-29)

Pedagog kadrlarning malakasini oshirish, ularning taʼlim berish mahoratini yuqori darajaga koʻtarish borasida salmoqli ishlar amalga oshirilmoqda. Xususan, pedagoglarni attestatsiyadan oʻtkazish va ularga malaka toifasini berishning avtomatlashtirilgan yangi tizimi joriy etildi. Shu bilan birga, pedagoglarning taʼlim berish mahoratini yuqori darajaga koʻtarish hamda ularning bilim darajasini baholashning yanada shaffof va xolis mexanizmlarini joriy etish zarurati yuzaga kelmoqda. Oʻzbekiston Respublikasi Prezidentining “Maktabgacha va maktab taʼlimi vazirligi hamda uning tizimidagi tashkilotlar faoliyatini samarali tashkil etish chora-tadbirlari toʻgʻrisida” 2023-yil 26-maydagi PF-79-son Farmoni hamda “Oʻzbekiston — 2030” strategiyasini 2023-yilda sifatli va oʻz vaqtida amalga oshirish chora-tadbirlari toʻgʻrisida” 2023-yil 11-sentabrdagi PQ-300-son qarori ijrosini taʼminlash, shuningdek, maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari pedagog kadrlarini attestatsiyadan oʻtkazish tizimini takomillashtirish maqsadida Vazirlar Mahkamasi qaror qiladi: 1. Quyidagilar: a) Oʻzbekiston Respublikasi Prezidentining 2023-yil 26-maydagi PF-79-son Farmoni 3-bandida 2024-yil 1-yanvardan boshlab davlat maktabgacha, umumiy oʻrta va maktabdan tashqari taʼlim tashkilotlari pedagog kadrlariga malaka toifasini berishning yangi tartibi joriy qilinishi, bunda: malaka toifasini olish boʻyicha sinovlar bir yilda kamida bir marotaba ikki bosqichda oʻtkazilishi hamda birinchi bosqichda talabgorning mutaxassislik fani va kasb standarti boʻyicha bilim darajasi, ikkinchi bosqichda — pedagogik mahorati baholanishi; malaka toifasi berishning yangi tartibi joriy qilinguniga qadar malaka toifasini olish boʻyicha sinovlarni oʻtkazishga moratoriy joriy etilganligi; moratoriy davomida pedagog kadrlar navbatdagi malaka toifasini olish sinovlariga jalb etilmasligi hamda ularning malaka toifasini tasdiqlovchi sertifikatning amal qilish muddatini navbatdagi sinovlarga jalb qilinguniga qadar avtomatik ravishda uzaytirish belgilanganligi; b) Oʻzbekiston Respublikasi Prezidentining 2023-yil 11-sentabrdagi PQ-300-son qarori bilan tasdiqlangan “Oʻzbekiston — 2030” strategiyasining har bir insonga oʻz salohiyatini roʻyobga chiqarish uchun munosib sharoitlar yaratish yoʻnalishi boʻyicha 2023-yilda ishlab chiqiladigan normativ-huquqiy hujjatlar loyihalari roʻyxatining 3-bandida pedagog kadrlarga malaka toifasini berishning yangi tartibini joriy qilish nazarda tutilganligi maʼlumot uchun qabul qilinsin. 2. Oʻzbekiston Respublikasi Vazirlar Mahkamasining “Maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari pedagog kadrlarini attestatsiyadan oʻtkazish tartibini takomillashtirish chora-tadbirlari toʻgʻrisida” 2021-yil 17-sentabrdagi 572-son qaroriga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: maktabgacha, umumiy oʻrta va maktabdan tashqari taʼlim tashkilotlari pedagog kadrlarini attestatsiyadan oʻtkazishni Oʻzbekiston Respublikasi Maktabgacha va maktab taʼlimi vazirligi tomonidan, oʻrta maxsus va professional taʼlim tashkilotlari pedagog kadrlarini attestatsiyadan oʻtkazishni Oʻzbekiston Respublikasi Oliy taʼlim, fan va innovatsiyalar vazirligi tomonidan amalga oshirish; maktabgacha, umumiy oʻrta va maktabdan tashqari taʼlim tashkilotlari pedagog kadrlarining mutaxassislik fani va kasb standarti boʻyicha bilim darajasi hamda pedagogik mahoratini, oʻrta maxsus va professional taʼlim tashkilotlari pedagog kadrlarining pedagogik mahoratini va psixologik tayyorgarligini baholash hamda oʻquv fani boʻyicha malakalarini sinovdan oʻtkazish tartibi. 3. Oʻzbekiston Respublikasi Maktabgacha va maktab taʼlimi vazirligi hamda Oliy taʼlim, fan va innovatsiyalar vazirligi 2024-yil 1-yanvarga qadar: maktabgacha va maktab taʼlimi sohasi boʻyicha “pedkadr.uzedu.uz” platformasini, oʻrta maxsus va professional taʼlim sohasi boʻyicha esa “pedagog.edu.uz” platformasini vazirliklarning budjetdan tashqari tegishli mablagʻlari hisobidan ishlab chiqsin; manfaatdor vazirliklar va idoralar bilan birgalikda “Elektron hukumat” tizimining idoralararo integratsiyalashuv platformasi orqali shaxsga doir maʼlumotlar boʻyicha axborot tizimining ushbu band ikkinchi xatboshisida koʻrsatilgan platformalar bilan integratsiya qilinishini taʼminlasin. 4. Oʻzbekiston Respublikasi Maktabgacha va maktab taʼlimi vazirligi, Oliy taʼlim, fan va innovatsiyalar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi maktabgacha va maktab taʼlimi vaziri X.U. Umarova hamda oliy taʼlim, fan va innovatsiyalar vazirining birinchi oʻrinbosari K.X. Karimov zimmasiga yuklansin. 1. 2-bandda: uchinchi va toʻrtinchi xatboshilar oʻz kuchini yoʻqotgan deb hisoblansin; beshinchi va oltinchi xatboshilar tegishlicha uchinchi va toʻrtinchi xatboshilar deb hisoblansin. 2. Quyidagi mazmundagi 21-band bilan toʻldirilsin: “21. Belgilab qoʻyilsinki, 2024-yil 1-yanvardan boshlab: maktabgacha, umumiy oʻrta va maktabdan tashqari taʼlim tashkilotlari pedagog kadrlarini attestatsiyadan oʻtkazish Maktabgacha va maktab taʼlimi vazirligi tomonidan, oʻrta maxsus va professional taʼlim tashkilotlari pedagog kadrlarini attestatsiyadan oʻtkazish Oliy taʼlim, fan va innovatsiyalar vazirligi tomonidan amalga oshiriladi; pedagog kadrlarni attestatsiyadan oʻtkazish va ularga malaka toifasi (lavozim) berish boʻyicha hujjatlarni qabul qilish pedagog kadrlar tomonidan davlat xizmatlari markazlariga borgan holda yoki mustaqil ravishda Oʻzbekiston Respublikasi Yagona interaktiv davlat xizmatlari portali yoxud tegishliliga boʻyicha Maktabgacha va maktab taʼlimi vazirligi hamda Oliy taʼlim, fan va innovatsiyalar vazirligining rasmiy veb-sayti orqali amalga oshiriladi”; 3. 3-bandning ikkinchi va uchinchi xatboshilari quyidagi tahrirda bayon etilsin: “maktabgacha, umumiy oʻrta va maktabdan tashqari taʼlim tashkilotlari pedagog kadrlarining mutaxassislik fani va kasb standarti boʻyicha bilim darajasi hamda pedagogik mahoratini, oʻrta maxsus va professional taʼlim tashkilotlari pedagog kadrlarining pedagogik mahoratini va psixologik tayyorgarligini baholash hamda oʻquv fani boʻyicha malakalarini sinovdan oʻtkazish; davlat xizmatlari markazlari, Oʻzbekiston Respublikasi Yagona interaktiv davlat xizmatlari portali yoki Maktabgacha va maktab taʼlimi vazirligi hamda Oliy taʼlim, fan va innovatsiyalar vazirligining rasmiy veb-sayti orqali pedagog kadrlarning hujjatlarini onlayn qabul qilish hamda pedagog kadrlarga elektron raqamli imzo bilan tasdiqlangan va QR-kod qoʻyilgan elektron shakldagi sertifikat berish”; 4. 5-bandda: a) birinchi xatboshidagi “muassasalari” soʻzi “tashkilotlari” soʻzi bilan almashtirilsin; b) ikkinchi xatboshi “boʻysunuvidagi” soʻzidan keyin “oʻrta maxsus va professional” soʻzlari bilan toʻldirilsin; v) uchinchi xatboshidagi “malakasini” soʻzi “malaka toifasini (lavozimini)” soʻzlari bilan almashtirilsin. 5. Quyidagi mazmundagi 61-band bilan toʻldirilsin: “61. Maktabgacha va maktab taʼlimi vazirligi: 2025-yil 1-yanvarga qadar pedagog kadrlarni attestatsiyadan oʻtkazish va malaka toifalari berish tizimini xalqaro eʼtirof etilgan vakolatli xorijiy tashkilotlarning akkreditatsiyasidan oʻtkazish; 2025-yil 1-yanvardan boshlab pedagog kadrlarga xalqaro standartlar asosida malaka sertifikatini berish hamda sertifikat olgan pedagog kadrlarga bazaviy tarif stavkasining 70 foizi miqdorida ustama haq toʻlash amaliyotini joriy etish choralarini koʻrsin”. 6. 7-banddagi “Taʼlim inspeksiyasiga” soʻzlari “Maktabgacha va maktab taʼlimi vazirligi hamda Oliy taʼlim, fan va innovatsiyalar vazirligiga” soʻzlari bilan almashtirilsin. 7. 1-ilovada: a) 2-bandning uchinchi xatboshisi quyidagi tahrirda bayon etilsin: “maktabgacha, umumiy oʻrta va maktabdan tashqari taʼlim tashkilotlari pedagog kadrlarining mutaxassislik fani va kasb standarti boʻyicha bilim darajasi hamda pedagogik mahoratini, shuningdek, oʻrta maxsus va professional taʼlim tashkilotlari pedagog kadrlarining oʻz fanini bilishi, faoliyati samaradorligi, pedagogik mahorati, psixologik tayyorgarligini oʻrganish va xolisona baho berish hamda ularni ragʻbatlantirish”; b) 8-bandda: “a” kichik bandning birinchi xatboshisidagi “Maktabgacha taʼlim vazirligi” soʻzlari “Maktabgacha va maktab taʼlimi vazirligi” soʻzlari bilan almashtirilsin; quyidagi mazmundagi “e” kichik band bilan toʻldirilsin: “e) pedagogik faoliyat boʻyicha 25 yil va undan koʻp ish stajiga ega boʻlgan hamda yoshga doir pensiyaga chiqishi uchun 5 yildan koʻp boʻlmagan vaqt qolgan pedagog kadrlarga — ularning amaldagi malaka toifasi (lavozimi)”; v) 12-bandning uchinchi xatboshisi quyidagi tahrirda bayon etilsin: “pedagog kadrlarni attestatsiyadan oʻtkazish tartibi bilan tanishtirishi hamda oʻrta maxsus, professional taʼlim tashkilotlari pedagog kadrlari attestatsiyadan oʻtish uchun hujjat topshirish boshlangunga qadar ularning pedagogik mahorati va psixologik tayyorgarligini baholashni tashkil etishi lozim”; g) 13-band quyidagi tahrirda bayon etilsin: “13. Attestatsiyaga doir tashkiliy masalalar Maktabgacha va maktab taʼlimi vazirligi hamda Oliy taʼlim, fan va innovatsiyalar vazirligi (keyingi oʻrinlarda — vakolatli vazirliklar), tizimida maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari boʻlgan vazirliklar va idoralar hamda taʼlim tashkilotlari tomonidan amalga oshiriladi”; d) 14-banddagi “Bandlik va mehnat munosabatlari vazirligi” soʻzlari “Kambagʻallikni qisqartirish va bandlik vazirligi” soʻzlari bilan almashtirilsin; e) 15-bandning birinchi xatboshisi quyidagi tahrirda bayon etilsin: “15. Attestatsiyani oʻtkazishda attestatsiya jarayonini qatʼiy nazorat qilish tegishlicha vakolatli vazirliklar tomonidan amalga oshiriladi”; j) 19-banddagi, 21 va 24-bandlarning ikkinchi xatboshilaridagi, 434-banddagi “Taʼlim inspeksiyasining” soʻzlari “vakolatli vazirliklarning” soʻzlari bilan almashtirilsin; z) 22-band quyidagi tahrirda bayon etilsin: “22. Yigʻim summasi quyidagi tartibda taqsimlanadi: a) davlat xizmatlari markazlari orqali murojaat etilganda, yigʻim summasining: 20 foizi — Adliya vazirligining davlat xizmatlarini rivojlantirish jamgʻarmasiga; 0,5 foizi — Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 50 foizi — vakolatli vazirliklarning budjetdan tashqari jamgʻarmasiga; qolgan qismi — Davlat budjetiga oʻtkaziladi; b) Yagona interaktiv davlat xizmatlari portali orqali murojaat etilganda, yigʻim summasining: 10 foizi — Adliya vazirligining davlat xizmatlarini rivojlantirish jamgʻarmasiga; 11,75 foizi (shundan 0,5 foizi — yagona billing tizimi orqali davlat xizmati koʻrsatilganda) — Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 50 foizi — vakolatli vazirliklarning budjetdan tashqari jamgʻarmasiga; qolgan qismi — Davlat budjetiga oʻtkaziladi; v) vakolatli vazirliklarning rasmiy veb-sayti orqali murojaat etilganda, yigʻim summasining: 0,5 foizi — Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 20 foizi — Davlat budjetiga; qolgan qismi — vakolatli vazirliklarning budjetdan tashqari jamgʻarmasiga oʻtkaziladi. Pedagog kadr attestatsiyadan oʻtkazish boʻyicha davlat xizmati koʻrsatilishidan voz kechgan, amaldagi malaka toifasini (lavozimini) himoya qila olmagan va attestatsiyadan oʻta olmagan taqdirda, toʻlangan yigʻim qaytarib berilmaydi. Pedagog kadrlar uzrli sabablarga koʻra attestatsiyaga kelmaganligi tufayli ularning attestatsiyasi boshqa muddatga koʻchirilgan taqdirda, yigʻim takroran undirilmaydi”; i) 23-bandda: birinchi xatboshidagi “Taʼlim inspeksiyasining” soʻzlari “vakolatli vazirliklarning” soʻzlari bilan almashtirilsin; beshinchi xatboshi quyidagi tahrirda bayon etilsin: “pedagog kadrning pedagogik mahorati va psixologik tayyorgarligini baholash natijalari yuzasidan maʼlumotnoma (oʻrta maxsus va professional taʼlim tashkilotlari pedagoglari uchun)”; k) 25-bandda: ikkinchi xatboshi quyidagi tahrirda bayon etilsin: “Pedagog kadrlar tomonidan topshirilgan hujjatning qalbaki ekanligini aniqlash vakolatli vazirliklarda mavjud boʻlgan maʼlumotlar asosida amalga oshiriladi. Mavjud boʻlgan maʼlumotlar asosida pedagog kadrlar tomonidan topshirilgan hujjatlarning haqqoniyligini aniqlash imkoni boʻlmagan taqdirda, tegishli vakolatli tashkilotlarga soʻrovnoma yuboriladi”; uchinchi xatboshidagi “Taʼlim inspeksiyasi” soʻzlari “vakolatli vazirliklar” soʻzlari bilan almashtirilsin; l) 26-bandning birinchi xatboshisidagi “Taʼlim inspeksiyasi” soʻzlari “vakolatli vazirliklar” soʻzlari bilan almashtirilsin; m) 28-banddagi “Taʼlim inspeksiyasiga” soʻzlari “vakolatli vazirliklarga” soʻzlari bilan almashtirilsin; n) 29-bandning birinchi xatboshisi quyidagi tahrirda bayon etilsin: “29. Hujjatlar toʻliq taqdim etilganda vakolatli vazirliklar tomonidan hujjatlar qabul qilinganligi toʻgʻrisida davlat xizmatlari markaziga yoki Yagona interaktiv davlat xizmatlari portali yoxud vakolatli vazirliklarning rasmiy veb-sayti orqali pedagog kadrlarga xabarnoma yuboriladi”; o) 30-bandning birinchi xatboshisidagi “Taʼlim inspeksiyasi” va “Taʼlim inspeksiyasining” soʻzlari tegishlicha “vakolatli vazirliklar” va “vakolatli vazirliklarning” soʻzlari bilan almashtirilsin; p) 31-band quyidagi tahrirda bayon etilsin: “31. Pedagog kadrlardan hujjatlarni qabul qilish har yili 1-mart va 1-oktabr sanalarida toʻxtatiladi. Vakolatli vazirliklar tomonidan maktabgacha, umumiy oʻrta va maktabdan tashqari taʼlim tashkilotlari pedagog kadrlari uchun mutaxassislik fani va kasb standarti boʻyicha bilim darajasini aniqlash hamda pedagogik mahoratini baholash, oʻrta maxsus va professional taʼlim tashkilotlari pedagog kadrlari uchun oʻquv fani boʻyicha malaka sinovlarini (keyingi oʻrinlarda — malaka sinovlari) oʻtkazish shakli hamda jadvali har yili 10-mart va 10-oktabrga qadar tasdiqlanib, ularning rasmiy veb-saytida eʼlon qilinadi, tegishli vazirliklar va idoralarga hamda SMS-xabarnoma orqali pedagog kadrlarga yuboriladi”. r) quyidagi mazmundagi 311-band bilan toʻldirilsin: “311. Malaka sinovlari quyidagi shakllardan biri boʻyicha oʻtkaziladi: test sinovlari; ijodiy; nazariy (ogʻzaki, yozma); nazariy (ogʻzaki, yozma) va amaliy”; s) 32-bandda: birinchi va uchinchi xatboshilardagi “Taʼlim inspeksiyasining” soʻzlari “vakolatli vazirliklarning” soʻzlari bilan almashtirilsin; toʻrtinchi xatboshidagi “Taʼlim inspeksiyasi” soʻzlari “Vakolatli vazirliklar” soʻzlari bilan almashtirilsin; t) 33-band quyidagi tahrirda bayon etilsin: “33. Pedagog kadrlarni attestatsiyadan oʻtkazish ikki bosqichda amalga oshiriladi hamda ikkita bosqich boʻyicha umumiy 100 ballik tizimda baholanadi. Bunda: maktabgacha, umumiy oʻrta va maktabdan tashqari taʼlim pedagog kadrlari boʻyicha birinchi bosqichda — pedagogning mutaxassislik fani va kasb standarti boʻyicha bilim darajasi, ikkinchi bosqichda — pedagogik mahorati baholanadi; oʻrta maxsus va professional taʼlim pedagog kadrlari boʻyicha birinchi bosqichda — pedagog kadrning pedagogik mahorati va psixologik tayyorgarligi baholanadi, ikkinchi bosqichda — oʻquv fani boʻyicha bilim darajasi baholanadi”; u) 34-bandda: birinchi xatboshi quyidagi tahrirda bayon etilsin: “34. Oʻrta maxsus va professional taʼlim tashkiloti pedagog kadrlarining birinchi bosqichda pedagogik mahorati va psixologik tayyorgarligi taʼlim tashkilotining pedagogik (kuzatuv) kengashlari tomonidan oʻrganiladi hamda mazkur Nizomga 5-ilovaga muvofiq baholash mezonlari asosida 20 ballik tizimda baholanadi”; toʻrtinchi xatboshidagi “Taʼlim inspeksiyasiga” soʻzlari “Oliy taʼlim, fan va innovatsiyalar vazirligiga” soʻzlari bilan almashtirilsin; f) quyidagi mazmundagi 341-band bilan toʻldirilsin: “341. Maktabgacha, umumiy oʻrta va maktabdan tashqari taʼlim tashkilotlari pedagog kadrlari uchun attestatsiyaning birinchi bosqichida — pedagogning mutaxassislik fani va kasb standarti boʻyicha bilim darajasini aniqlash maqsadida 40 ta test topshirigʻi beriladi. Har bir toʻgʻri bajarilgan test topshirigʻi 2 ball bilan baholanib, test sinovlari uchun jami 80 ball beriladi”; x) 35-band quyidagi tahrirda bayon etilsin: “35. Maktabgacha, umumiy oʻrta va maktabdan tashqari taʼlim tashkilotlari pedagog kadrlari uchun ikkinchi bosqichda — pedagogik mahoratni aniqlash maqsadida ilgʻor pedagogik uslub va texnologiyalarni (“case study” uslubi, loyihalar uslubi, hamkorlikda oʻqitish, “amaliy oʻyin”, interfaol taʼlim uslubi va boshqalar) qoʻllash boʻyicha 10 ta topshiriq beriladi. Har bir toʻgʻri berilgan javob 2 ball bilan baholanib, jami 20 ball beriladi. Oʻrta maxsus va professional taʼlim tashkilotlari pedagog kadrlari uchun ikkinchi bosqichda — pedagogning oʻquv fani boʻyicha bilim darajasini aniqlash uchun 40 ta test topshirigʻi beriladi. Har bir toʻgʻri bajarilgan test topshirigʻi 2 ball bilan baholanib, test sinovlari uchun jami 80 ball beriladi”; ts) 36-band quyidagi tahrirda bayon etilsin: “36. Pedagog kadrlar uchun malaka sinovlari har yili mart — may hamda oktyabr — noyabr oylarida vakolatli vazirliklar tomonidan oʻtkaziladi. Malaka sinovlari sanitariya qoidalari, normalari va gigiyena normativlariga, texnika va yongʻin xavfsizligi qoidalariga qatʼiy rioya qilgan holda oʻtkaziladi. Umumiy oʻrta, oʻrta maxsus va professional taʼlim tashkilotlarining kamida S1 darajadagi milliy yoki unga mos darajadagi xalqaro sertifikatga ega chet (ingliz, fransuz, nemis, ispan, italyan, arab, xitoy, yapon, koreys, turk, fors, pushtu, dari, urdu, hind) tili fani oʻqituvchilariga navbatdagi majburiy attestatsiyada mutaxassislik fani va kasb standarti boʻyicha bilim darajasini aniqlash hamda oʻquv fani boʻyicha malaka sinovidan maksimal 80 ball beriladi hamda ular ushbu malaka sinovidan ozod etiladi”; ch) 37-bandda: birinchi xatboshidagi “Oʻquv fani” soʻzlari “Mutaxassislik fani va kasb standarti boʻyicha bilim darajasini aniqlash hamda oʻquv fani” soʻzlari bilan almashtirilsin; beshinchi va oltinchi xatboshilar quyidagi tahrirda bayon etilsin: “Mutaxassislik fani va kasb standarti boʻyicha bilim darajasini aniqlash hamda oʻquv fani boʻyicha malaka sinovlari chet tili fani oʻqituvchilari uchun tinglab tushunish, oʻqish, yozish va gapirish koʻnikmasini baholashga qaratilgan ijodiy sinovlar shaklida oʻtkaziladi. Mutaxassislik fani va kasb standarti boʻyicha bilim darajasini aniqlash hamda oʻquv fani boʻyicha malaka sinovlari chet tili fani oʻqituvchilari, madaniyat va sanʼatga, jismoniy tarbiya va sportga ixtisoslashtirilgan taʼlim tashkilotlari pedagog kadrlari hamda taʼlim tashkilotlarining jismoniy tarbiya fani oʻqituvchilari uchun test sinovlari shaklida ham tashkil etilishi mumkin”; sh) 38-bandning birinchi xatboshisidagi “Taʼlim inspeksiyasi” soʻzlari “vakolatli vazirliklar” soʻzlari bilan almashtirilsin; e) 42-bandning birinchi xatboshisidagi “Oʻquv fanidan malaka” soʻzlari “Malaka” soʻzi bilan almashtirilsin; yu) 43-bandning birinchi — uchinchi xatboshilaridagi, 432-bandning birinchi xatboshisidagi “Taʼlim inspeksiyasi” soʻzlari “vakolatli vazirliklar” soʻzlari bilan almashtirilsin; ya) 437-banddagi “Taʼlim inspeksiyasi” soʻzlari “Vakolatli vazirliklar” soʻzlari bilan almashtirilsin; ya1) 4310-bandning birinchi xatboshisidagi “oʻquv (maxsus) fani boʻyicha” soʻzlari chiqarib tashlansin; ya2) 45-banddagi “attestatsiyaning biror bosqichida” soʻzlari “attestatsiyada” soʻzi bilan almashtirilsin; ya3) 47-bandda: birinchi xatboshi quyidagi tahrirda bayon etilsin: “47. Attestatsiya yakunlanganidan soʻng bir oy muddatda vakolatli vazirliklar rahbarining buyrugʻi (qarori) bilan attestatsiya natijalariga koʻra oliy, birinchi va ikkinchi malaka toifalari hamda bosh, yetakchi va katta oʻqituvchi lavozimlari berilgan pedagog kadrlarning roʻyxati tasdiqlanadi hamda roʻyxatga asosan pedagog kadrlarga mazkur Nizomga 9-ilovaga muvofiq shakldagi QR-kod qoʻyilgan elektron shakldagi sertifikatlar (keyingi oʻrinlarda — sertifikat) vakolatli vazirliklarning rasmiy veb-sayti orqali onlayn generatsiya qilinadi”; ikkinchi va uchinchi xatboshilardagi “Taʼlim inspeksiyasining” soʻzlari “vakolatli vazirliklarning” soʻzlari bilan almashtirilsin; ya4) 52-band quyidagi tahrirda bayon etilsin: “52. Apellatsiya komissiyasi attestatsiya boshlangandan keyin oʻn kun ichida vakolatli vazirliklar rahbarlarining buyrugʻiga (qaroriga) koʻra yetti kishidan iborat tarkibda tuziladi. Apellatsiya komissiyasi tarkibi vakolatli vazirliklar rahbarining oʻrinbosari (komissiya raisi), sohaga masʼul tarkibiy boʻlinmasi rahbari (komissiya raisi oʻrinbosari), vakolatli vazirlik xodimlari (bir nafari — komissiya kotibi), kasaba uyushmasi vakili hamda xodimlaridan iborat boʻladi. Apellatsiya komissiyasiga murojaat qilish yozma ravishda yoki vakolatli vazirlikning rasmiy veb-sayti orqali elektron tarzda amalga oshiriladi”; ya5) 53-bandda: birinchi xatboshi “buyruqda” soʻzidan keyin “(qarorda)” soʻzi bilan toʻldirilsin; ikkinchi xatboshidagi “Taʼlim inspeksiyasining” soʻzlari “vakolatli vazirliklarning” soʻzlari bilan almashtirilsin; ya6) 61-band quyidagi tahrirda bayon etilsin: “61. Vakolatli vazirlik hamda manfaatdor vazirliklar va idoralarning qoʻshma qarori, vakolatli vazirliklarning buyrugʻi (qarori) yoki apellatsiya komissiyasi qarori yuzasidan pedagog kadrlar qonunchilik hujjatlarida belgilangan tartibda sudga shikoyat qilishi mumkin”; ya7) 1-ilovaning matni quyidagi tahrirda bayon etilsin: ya8) 2-ilovaning “II. Soʻrovnomaga ilova qilinadigan hujjatlar” boʻlimi 3-bandi quyidagi tahrirda bayon etilsin: “3. Pedagog kadrning pedagogik mahorati va psixologik tayyorgarligini baholash natijalari yuzasidan maʼlumotnoma (oʻrta maxsus va professional taʼlim tashkilotlari pedagoglari uchun)”; ya9) 4-ilovaning matni quyidagi tahrirda bayon etilsin: Oʻzbekiston Respublikasi Davlat gerbi __________________________________________________________________ (sertifikatni berishga vakolatli vazirlik nomi) PEDAGOG KADRGA TOʻGʻRIDAN TOʻGʻRI BERILGAN MALAKA TOIFASI (LAVOZIMI) TOʻGʻRISIDA SERTIFIKAT Sertifikat seriyasi Sertifikat raqami Pedagog kadr toʻgʻrisida maʼlumot: Pedagog kadrning shaxsiy kodi: Familiyasi Ismi Otasining ismi Tugʻilgan vaqti Ish joyi Tayyorlov yoki taʼlim yoʻnalishi, mutaxassislik yoxud ixtisoslik nomi _____________________________________________________________________ Toʻgʻridan toʻgʻri malaka toifasi (lavozim)ni berish uchun asos (Nizomning 8-, 9- yoki 10-bandlaridagi holatlaridan biri koʻrsatiladi) _____________________________________________________________________ Toʻgʻridan toʻgʻri berilgan malaka toifasi yoki lavozim _____________________________________________________________________ Berilgan sana Amal qilish muddati Sertifikatni imzolagan shaxs QR — kod”; ya10) 9-ilovaning matni quyidagi tahrirda bayon etilsin: Oʻzbekiston Respublikasi Davlat gerbi __________________________________________________________________ (sertifikatni berishga vakolatli vazirlik nomi) PEDAGOG KADRNING ATTESTATSIYADAN OʻTGANLIGI TOʻGʻRISIDA SERTIFIKAT Sertifikat seriyasi Sertifikat raqami Pedagog kadr toʻgʻrisida maʼlumot: Pedagog kadrning shaxsiy kodi: Familiyasi Ismi Otasining ismi Tugʻilgan vaqti Ish joyi Tayyorlov yoki taʼlim yoʻnalishi, mutaxassislik yoxud ixtisoslik nomi _____________________________________________________________________ Attestatsiya natijasida toʻplangan ball: Birinchi bosqich boʻyicha bilim darajasini baholash natijasi Ikkinchi bosqich boʻyicha bilim darajasini baholash natijasi Jami toʻplangan ball _____________________________________________________________________ Attestatsiya natijasida berilgan malaka toifasi yoki lavozim _____________________________________________________________________ Berilgan sana Amal qilish muddati Sertifikatni imzolagan shaxs QR — kod”;